ועדת החינוך, התרבות והספורט, כנסת 17, פרוטוקול מספר 54, 2006-08-30 11:30

מיכאל מלכיאור: רבותיי, היו לנו דיונים לאורך ולרוחב, לגבי נושא של תשלומי הורים.

מיכאל מלכיאור: כבר דנו בכל השיקולים וכו'.

מיכאל מלכיאור: שנת הלימודים מתחילה ביום ראשון וצריכים להגיע להכרעה.

מיכאל מלכיאור: היה לי משא ומתן אינטנסיבי עם האוצר ושלא כל-כך רצו לתת עוד כסף, עכשיו אפשר להגיד שזה בגלל המלחמה.

מיכאל מלכיאור: אז אמנם זאת היתה אותה עמדה לפני המלחמה, אבל עכשיו זו סיבה נוספת.

מיכאל מלכיאור: אני הצעתי הצעת פשרה שאמנם לא משביעה רצון לדעתי, אבל בכל-זאת יותר טוב מאיפה שהיינו שחוץ מהעלאה שמשרד החינוך נותן ל- 46 מיליון, מ- 22 נדמה לי, לפי מה שזכור לי שהיה לפני כן, האוצר ייתן לנו תרומה נוספת של 10 מיליון שקלים, ככה שנגיע ל- 56 מיליון, שזה פי שניים וחצי ממה שהיה בשנה שעברה.

מיכאל מלכיאור: אני חושב שבמצב הנוכחי של המדינה, ועם כל הקיצוצים, זה שיש פה הרחבה זה להראות רצון טוב מצד האוצר ולכן אני רוצה להציע להצבעה מיידית.

מיכאל מלכיאור: היו לנו דיונים, כולם יודעים מה העמדות והחוקים והמשפטים של העניין.

מיכאל מלכיאור: עכשיו הצבעה וזהו.

מיכאל מלכיאור: מי מצביע בעד ההצעה שעכשיו הצעתי: תשלומי הורים, כפי בקשת המשרד, עם תוספת מ- 22 מיליון ל- 56 מיליון, עם תוספת של 10 מיליון שקל, כפי שהצעתי והצגתי את הדברים.

מיכאל מלכיאור: מי מציע בעד?

מיכאל מלכיאור: הצבעה בעד ההצעה – 5 נגד ההצעה – 4 נמנע – 1 בעד: היו"ר מיכאל מלכיאור, מיכאל נודלמן, אפריים סנה, אביגדור יצחקי, אלחנן גלזר נגד: זבולון אורלב, יוסף שגל, משה גפני, גדעון סער נמנע: ג'מאל זחאלקה

מיכאל מלכיאור: תודה רבה.